ತಾರಾಯಿ ಆಟ ಗೊಬ್ಬು

ಉಂದು ಜಾಸ್ತಿ ಜನ ಗೊಬ್ಬುನಂಚಿನ ಪಂಥೊದ ಗೊಬ್ಬು. ಜಾಸ್ತಿಯಾದ್ ಇಲ್ಲ್‌ದ ಉಲಯಿ ಗೊಬ್ಬುವೆರ್.ಮರಿಯಲದ ಪೊರ್ತುಡು ಜೋಕುಲು ಪಿದಯಿ ಗೊಬ್ಬೆರೆ ಆವಂದಿನಪಗ ಇಲ್ಲ್‌ದ ಉಲಯಿ ಈ ಗೊಬ್ಬುನು ಗೊಬ್ಬುವೆರ್.ಉಂದೊಂಜಿ ಜನಪದ ಗೊಬ್ಬು.ಬರ್ಸ ಚೂರು ಕಮ್ಮಿ ಆನಗ ಪಿದಯಿ ಲ ಗೊಬ್ಬೊಳಿ.

 ಗೊಬ್ಬುಡಿಪ್ಪುನ ಪಾತ್ರೊಲು 
 ತಾರಾಯಿ ಗೊಬ್ಬು ಗೊಬ್ಬೆರೆ  ಜೋಕುಲು

 ಗೊಬ್ಬರೆ ಬೋಡಾಯಿನ ಸಾಮಾನುಲು 
 ತಾರಾಯಿ

 ಗೊಬ್ಬು ಗೊಬ್ಬುನೆ ಎಂಚ ? 
ಹಳ್ಳಿದ ಜೋಕುಲು ಗೊಬ್ಬುನಂಚಿನ ಜನಪದ ಗೊಬ್ಬು ತಾರಾಯಿ ಆಟ ಗೊಬ್ಬು. ಈ ಗೊಬ್ಬುನು ಇಲ್ಲ್‌ದ ಉಲಯಿಡ್ ಲ ಗೊಬ್ಬುನ ಗೊಬ್ಬು. ಉಂದು ಗೊಬ್ಬು ತುಳುನಾಡ್ ದ ಜನಪ್ರಿಯ ಗೊಬ್ಬುಡು ಒಂಜಿ.ಈ ಗೊಬ್ಬುಡು ೩ ವಿದ ಉಂಡು.

 ಗೊಬ್ಬುದ ವಿದ 
 ತಪ್ಪಂಗಾಯಿ ಗೊಬ್ಬು
 ತಾರಾಯಿ ಮುಟ್ಟವುನು
 ತಾರಾಯಿಗ್ ಗುರಿ ದೀಪುನ

 ತಪ್ಪಂಗಾಯಿ ಗೊಬ್ಬು
ಈ ಗೊಬ್ಬುಡು ತಾರಾಯಿ ನ್ ತಪ್ಪಾದ್ ತಪ್ಪಾವುನು. ಅಂಚಾದ್ ತಪ್ಪಂಗಾಯಿ ಗೊಬ್ಬು ಪನ್ಪೆರ್.ಈ ಗೊಬ್ಬುಡು ಒರಿ ತಪ್ಪಂಗಾಯಿ ಪತ್ತುನಾಯೆ ಉಪ್ಪುವೆ. ಆಯೆ ತಾರಾಯಿನ್ ಗಟ್ಟಿಯಾದ್ ಪತೋನುವೆ. ಬಾಕಿದಕುಲು ಆಯನ ಕೈರ್ದ್ ತಾರಾಯಿನ್ ಬುಡ್ಪಾಯೆರೆ ತೂಪೆರ್ ಅಪಗ ಆಯೆ ತಾರಾಯಿನ್ ತಿರ್ತ್ ಬುಡ್ಪೆ. ಅಪಗ ಗೊಬ್ಬುಡಿತ್ತಿ ನಕುಲು ಮಾತಾ ಓರಿಯಾನೊರಿಯನ ಕೈರ್ದ್ ತಾರಾಯಿನ್ ಬುಡ್ ಪಾಯೆರೆ ತೂಪೆರ್ ಲಾಸ್ಟ್ ಗ್ ಏರೆಗ್ ತಿಕ್ಕುಂಡು ಅಕುಲು ಗೆಂದುವೆರ್.

 ತಾರಾಯಿ ಮುಟ್ಟವುನು 
ಏರ್ ನೆಲಟ್ ಬುಡಿನ ತಾರಾಯಿ[೧] ಪಿರೊ೦ಜಿ ತಾರಾಯಿಗ್ ತಾಗ್ ದ್ ರಡ್ಡ್ ಭಾಗ ಆಪು೦ಡು ಆಯೆ ಸೋತಿಲೆಕ್ಕ. ತಾರಾಯಿ ಕುಟ್ಟುನೆಕ್ಕ್ ತಾರಾಯಿ ಮುಟ್ಟವುನು ಪಂಡ್ದ್‍ಲಾ ಪನ್ಪೆರ್. ತಾರಾಯಿ ಮುಟ್ಟಯೆರೆ  ಎಲ್ಯೆಲ್ಲ ತಾರಾಯಿ ಅಪುಜಿ, ಎಚ್ಚ ಮಲ್ಲೆ ತಾರಾಯಿಲಾ ಅಪುಜಿ. ಅದೋತ್ತ ಆವೊಡು. ತಾರಾಯಿ ಕುಟ್ಟುನೆಕ್ಕ್  ಕಟ್ಯರೆಗ್‍ ಎಡ್ಡೆಂತಿನೆನ್‍ ಆಜಪೆರೆ ಗೊತ್ತುಪುಂಡು. ತಾರಾಯಿ ಕುಟ್ಟುನ ಗೊಬ್ಬುಡು ರಡ್ಡ್ ವಿದ ಉಂಡು. ಆಪೆಡ್‍ ಒರಿ ಈಪೆಡ್‍ ಒರಿ 10 ಪೀಟ್‍ ದೂರೊಡ್ದು ಎದುರುಡು ಬರ್ಪಿ ತಾರಾಯಿಗ್‍ ಹಾಕೊಡು. ನೆಲಟ್ಟ್ ಪಿರೆಡೊಂದು ಬರೊಡು. (ಕ್ರಿಕೆಟ್‍ಡ್‍ ಆಂಡರ್ ಆರ್ಮ್ ಬೌಲಿಂಗ್‍ ಇತ್ತಿಲೆಕ್ಕ) ಉಂದು ಒಂಜಿ ವಿದ ಆಂಡ ಬುಕ್ಕೊೊಂಜಿ ವಿದ - ರಡ್ಡ್ ಜನಲಾ ಎದುರೆದುರು ಬಗ್ಗ್ ದ್ ಕುಲೊಂದು ತಾರಾಯಿನ್‍ ನೆಲಟ್ಟ್ ಒರೆಸೊಂದು ಗುದ್ದುನವು. ಈ ಗೊಬ್ಬು ಹಳ್ಳಿಲೆಡ್‍ ಆವುಲಾ ತಾರಾಯಿ ಮಾರುನ ಆಂಗಡಿದಲ್ಪ ನಡಪುಂಡು.

 ತಾರಾಯಿಗ್ ಗುರಿ ದೀಪುನ 
ಈ ಗೊಬ್ಬುಡು ತಾರೆಡ್ ಇತ್ತಿನ ತಾರಾಯಿಗ್ ಗುರಿ ದೀದ್ ಕಲ್ಲ್ ದಕ್ಕುನು. ಏರ್ ಸರಿಟೆ ಗುರಿ ದೀದ್ ಕಲ್ಲ್ ದಕ್ಕುವೆರ್ ಅಕುಲು ಗೆಂದಿ ಲೆಕ.

 ಬೇತೆ ಬಾಸೆಡ್ ಗೊಬ್ಬುದ ಪುದರ್ 
 ತೆಂಗಿನಕಾಯಿ ಆಟ (ಕನ್ನಡಡ್)

 ಉಲ್ಲೇಕೊಲು 

ವರ್ಗೊ:ಗೊಬ್ಬುಲು
ವರ್ಗೊ:ತುಳುನಾಡ್ದ ಗೊಬ್ಬುಲು